THIRRJE E HAPUR PËR APLIKIM
PËR REALIZIMIN ARTISTIK TË PROJEKTIT TURISTIK

“PREMIERA E ANSAMBLIT “MYZEQEJA” – “MYZEQARKË E BUKUR O””


Bashkia Fier, përmes Drejtorisë së Artit, Kulturës dhe Turizmit, shpall Thirrje të Hapur për Aplikim për realizimin artistik të projektit turistik: “Premiera e Ansamblit “Myzeqeja” – “Myzeqarkë e bukur o””.

RRETH PROJEKTIT

Premiera e Ansamblit “Myzeqeja”, me titullin “Myzeqarkë e bukur o”, është një nga aktivitetet e parashikuara në kuadër të kalendarit artistik dhe kulturor të Bashkisë Fier.
Projekti synon rifreskimin dhe pasurimin e repertorit artistik të Ansamblit “Myzeqeja”, përmes krijimit dhe realizimit të këngëve dhe valleve të reja, me motive dhe elemente të traditës muzikore dhe koreografike myzeqare.
Ky aktivitet synon të sjellë në skenë vlerat e trashëgimisë kulturore jomateriale të Myzeqesë, duke i përcjellë ato në një formë të re artistike.

QËLLIMI DHE OBJEKTIVAT

Qëllimi i projektit është promovimi dhe pasurimi i traditës muzikore dhe koreografike myzeqare, nëpërmjet një produksioni të ri artistik të Ansamblit “Myzeqeja”.
Objektivat kryesore janë:
· Promovimi dhe ruajtja e traditës muzikore dhe koreografike myzeqare;
· Pasurimi dhe rifreskimi i repertorit të Ansamblit “Myzeqeja”;
· Krijimi dhe realizimi i materialeve të reja muzikore dhe koreografike, të mbështetura në motivet tradicionale myzeqare;
· Pasurimi i kalendarit të aktiviteteve artistike dhe kulturore të Bashkisë Fier me rastin e Festës së Çlirimit të Fierit;
· Promovimi i vlerave kulturore dhe turistike të Bashkisë Fier dhe të trevës së Myzeqesë.


ZËRAT E PROJEKTIT

1. Këngëtare e ftuar – 1
2. Orkestrime të këngëve – 10
3. Orkestrime dhe përpunime të valleve – 3
4. Drejtues dhe menaxher projekti – 1


SUBJEKTET QË MUND TË APLIKOJNË DHE DOKUMENTACIONI


SHOQATA

Shoqata duhet të ketë në objektin e veprimtarisë së saj organizimin dhe realizimin e aktiviteteve të ngjashme muzikore, përfshirë koncerte në zhanre të ndryshme të muzikës.
Dokumentacioni që duhet të paraqitet:
1. Formulari i aplikimit;
2. Statuti;
3. Vendimi i Gjykatës për regjistrimin e shoqatës;
4. NIPT-i;
5. Dokumenti që vërteton llogarinë bankare;
6. Vërtetim për detyrimet tatimore.

PERSONA FIZIKË

Personi fizik duhet të ketë të regjistruar në objektin e veprimtarisë së tij veprimtari të lidhura me fushën e muzikës dhe realizimin e aktiviteteve të ngjashme muzikore, përfshirë koncerte në zhanre të ndryshme të muzikës.
Dokumentacioni që duhet të paraqitet:
1. Formulari i aplikimit;
2. CV;
3. Ekstrakti tregtar;
4. Dokumenti që vërteton llogarinë bankare në ALL;
5. Vërtetim për detyrimet tatimore.

BUXHETI I PROJEKTIT

Fondi i parashikuar për realizimin e projektit është:
600,000 (gjashtëqind mijë) lekë

AFATI I APLIKIMIT

Aplikimet do të pranohen në periudhën:
7 tetor – 12 tetor 2026, ora 15:00

Dokumentacioni i aplikimit dorëzohet fizikisht pranë Zyrës së Protokollit, për Drejtorinë e Artit, Kulturës dhe Turizmit, Bashkia Fier.
Aplikimet duhet të dorëzohen brenda afatit të përcaktuar në këtë thirrje.


